CELEX: 32016D0260
Language: hr
Date: 2016-02-23 00:00:00
Title: Provedbena odluka Komisije (EU) 2016/260 оd 23. veljače 2016. o izmjeni Odluke 2006/80/EZ u pogledu Poljske (priopćeno pod brojem dokumenta C(2016) 965)

25.2.2016   
            
            
               HR
            
            
               Službeni list Europske unije
            
            
               L 49/9
            
         PROVEDBENA ODLUKA KOMISIJE (EU) 2016/260
   оd 23. veljače 2016.
   o izmjeni Odluke 2006/80/EZ u pogledu Poljske
   
      
         (priopćeno pod brojem dokumenta C(2016) 965)
      
   
   (Vjerodostojan je samo tekst na poljskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2008/71/EZ od 15. srpnja 2008. o identifikaciji i registraciji svinja (1), a posebno njezin članak 3. stavak 2.,
   budući da:
   
               (1)
            
            
               Direktivom 2008/71/EZ određuju se minimalni zahtjevi za identifikaciju i registraciju životinja, ne dovodeći u pitanje detaljnija pravila Unije koja se mogu uspostaviti radi iskorjenjivanja bolesti ili u svrhu kontrole.
            
         
               (2)
            
            
               U skladu s člankom 3. stavkom 1. Direktive 2008/71/EZ, države članice dužne su osigurati da nadležno tijelo ima ažurirani popis svih gospodarstava koja drže životinje obuhvaćene tom Direktivom i koja su smještena na njihovom području.
            
         
               (3)
            
            
               Člankom 3. stavkom 2. Direktive 2008/71/EZ predviđa se mogućnost ovlašćivanja države članice da s popisa gospodarstava iz članka 3. stavka 1. te Direktive isključi fizičke osobe koje drže samo jednu svinju koja je namijenjena za njihovu osobnu uporabu ili potrošnju, pod uvjetom da je ta životinja podvrgnuta kontrolama predviđenima tom Direktivom prije bilo kakvog njezinog premještanja.
            
         
               (4)
            
            
               Odlukom Komisije 2006/80/EZ (2) određene se države članice ovlašćuju za primjenu odstupanja u skladu s člankom 3. stavkom 2. Direktive 2008/71/EZ u pogledu gospodarstava sa samo jednom svinjom.
            
         
               (5)
            
            
               Poljska je ovlaštena za primjenu odstupanja u skladu s člankom 3. stavkom 2. Direktive 2008/71/EZ u pogledu gospodarstava sa samo jednom svinjom.
            
         
               (6)
            
            
               Poljska je zatražila povlačenje ovlaštenja države članice iz članka 3. stavka 2. Direktive 2008/71/EZ u pogledu gospodarstava sa samo jednom svinjom te je provela zahtjeve identifikacije i registracije utvrđene tom Direktivom.
            
         
               (7)
            
            
               Na temelju tih informacija primjereno je izbrisati unos za Poljsku u popisu iz Priloga Odluci 2006/80/EZ u pogledu zahtjeva za ovlaštenje predviđenog člankom 3. stavkom 2. Direktive 2008/71/EZ u pogledu gospodarstava sa samo jednom svinjom.
            
         
               (8)
            
            
               Prilog Odluci 2006/80/EZ trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog Odluci 2006/80/EZ zamjenjuje se tekstom u Prilogu ovoj Odluci.
   Članak 2.
   Ova je Odluka upućena Republici Poljskoj.
   
      Sastavljeno u Bruxellesu 23. veljače 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 213, 8.8.2008., str. 31.
   
   
      (2)  Odluka Komisije 2006/80/EZ od 1. veljače 2006. kojom se određenim državama članicama dopušta odstupanje predviđeno člankom 3. stavkom 2. Direktive Vijeća 92/102/EEZ o identifikaciji i registraciji životinja (SL L 36, 8.2.2006., str. 50.).
   
      PRILOG
      
         
            „PRILOG
            Države članice ovlaštene za primjenu odstupanja u skladu s člankom 3. stavkom 2. Direktive 2008/71/EZ u pogledu gospodarstava sa samo jednom svinjom jesu sljedeće:
            
                         
                     
                     
                        Češka
                     
                  
                         
                     
                     
                        Francuska
                     
                  
                         
                     
                     
                        Italija
                     
                  
                         
                     
                     
                        Portugal
                     
                  
                         
                     
                     
                        Slovenija
                     
                  
                         
                     
                     
                        Slovačka”